Μάχη του Μπλαράθον

Η Μάχη του Μπλαράθον, Blarathon, γνωστή και ως Μάχη τού Γκανζάκ, διεξήχθη το 591 κοντά στο Γκανζάκ μεταξύ μίας συνδυασμένης Ρωμαιο-Περσικής δύναμης, και ενός περσικού στρατού με επικεφαλής τον σφετεριστή Βαχράμ Τσομπίν.
μικρογραφία|346x346εσ|Μία εικονογράφηση τού Σαχναμέ που απεικονίζει τη μάχη μεταξύ τού Χοσρόη Β΄ και τού Μπαχράμ Τσομπίν.

 Η εποχή 
Το 590 ο σάχης Ορμίζδας Δ΄ των Σασσανιδών ζήλευε την αυξανόμενη φήμη τού στρατιωτικού του διοικητή, Μπαχράμ Τσόομπίν. Όταν ο Μπαχράμ υπέστη μία σχετικά μικρή ήττα σε μία μάχη με τούς Ρωμαίους στις όχθες τού ποταμού Αράς, ο Ορμίζδας απέλυσε τον στρατηγό από τη θέση του, και τον ταπείνωσε στέλνοντάς του μία αλυσίδα και ένα αδράχτι, για να δείξει ότι τον θεωρούσε έναν ταπεινό σκλάβο «τόσο αχάριστο, όσο μία γυναίκα» 

Κατά τη διάρκεια τού καλοκαιριού τού 590, με την υποστήριξη των αφοσιωμένων στρατευμάτων του και άλλων βετεράνων, ο Μπαχράμ βάδισε προς την πρωτεύουσα των Σασσανιδών σε εξέγερση εναντίον τού αχάριστου σάχη. Πριν όμως ο Μπαχράμ φθάσει στην Κτησιφώντα, ο Ορμίζδας Δ΄ σκοτώθηκε σε μία διαμάχη για την εξουσία, και ο γιος του Χοσρόης Β΄ τοποθετήθηκε στον θρόνο. Με την άφιξη τού Μπαχράμ και τού στρατού του, ο Χοσρόης Β΄ κατέφυγε σε Ρωμαϊκό έδαφος. Ο Μπαχράμ ανέλαβε αμέσως τον θρόνο, και αυτοανακηρύχθηκε βασιλιάς. 

Ο Χοσρόης Β΄ και οι δύο θείοι του, ο Μπεντογί και ο Μπεστάμ, αναζήτησαν καταφύγιο στη Ρωμαϊκή αυλή, όπου ο Ρωμαίος Αυτοκράτορας Μαυρίκιος αποφάσισε να εκμεταλλευτεί την αναταραχή στην Περσία, και να βοηθήσει τον Χοσρόη Β΄ να ανακτήσει τον θρόνο. Ως αποτέλεσμα, και σε αντάλλαγμα για εδαφικές παραχωρήσεις, ο Μαυρίκιος παρείχε στον Χοσρόη Β΄ έναν στρατό 40.000 πολεμιστών με διοικητή τούς Ρωμαίους στρατηγούς Ιωάννη Μυστάκωνα και Ναρσή. 

 Η μάχη 
Κατά τη διάρκεια τού καλοκαιριού τού 591, ο Χοσρόης Β΄ και ο Ρωμαϊκός στρατός βάδισαν προς το Αζερμπαϊτζάν, όπου θα τούς συνόδευε ένας στρατός 12.000 Αρμενίων υπό τον Μουσέλ Β΄ Μαμικόνιαν και 8.000 Πέρσες με επικεφαλής τούς Μπεντογί και Μπεστάμ. 

Ελπίζοντας να αντιμετωπίσει τον Ρωμαϊκό στρατό πριν προλάβει να συγκεντρώσει δυνάμεις στο Αζερμπαϊτζάν, ο Μπαχράμ ξεκίνησε από την Κτησιφώντα με έναν μικρό στρατό. Ωστόσο, ο Μπαχράμ έφθασε πολύ αργά, και αντιμετώπισε τις συνδυασμένες δυνάμεις τού Ρωμαϊκού στρατού τού Χοσρόη Β΄ και των συμμάχων του. 

Οι δύο αντίπαλοι στρατοί πολέμησαν για τρεις ημέρες, σε μία πεδιάδα κατά μήκος τού ποταμού Μπλαράθον κοντά στο Γκανζάκ στη βορειοδυτική Περσία. Το βράδυ τής τρίτης ημέρας, ο Μπεντογί έπεισε πολλούς από τον στρατό τού Μπαχράμ να λιποτακτήσουν, προσφέροντας χάρη και ασφάλεια. Στο τέλος, ο στρατός τού Μπαχράμ ηττήθηκε, και το στρατόπεδό του καταλήφθηκε και αιχμαλωτίστηκε. Ο Μπαχράμ και 4.000 από τούς άνδρες του διέφυγαν ανατολικά προς το Νισαπούρ, όπου έγινε δεκτός από τον χακάν των Τούρκων. 

 Οι συνέπειες 
Ο Χοσρόης Β΄ επανεντάχθηκε γρήγορα στον περσικό θρόνο, και όπως συμφωνήθηκε, επέστρεψε τον Δάρα και τη Μαρτυρόπολη στους Ρωμαίους. Επιπλέον, ο Χοσρόης Β΄ συμφώνησε σε μία νέα διαίρεση τού Καυκάσου, στην οποία οι Σασσανίδες παραχώρησαν στους Ρωμαίους πολλές πόλεις, όπως το Αρμαβίρ (Αρμαουίρα), το Μαντζικέρτ, τη Μπαγουάνα, τη Βαλαρσακέρτ, το Μπαγκαράν, το Βαρντκεσαβάν, το Ανί, το Καρς και το Ζαρισάτ.

Το μεγαλύτερο μέρος τού βασιλείου τής Ιβηρίας, συμπεριλαμβανομένων των πόλεων Αρνταχάν, Λόρι, Ντμανίσι, Λόμσια, Μτσχέτα και Τόντιο, έγιναν Ρωμαϊκά εξαρτημένα εδάφη. Επιπλέον, η πόλη τής Κυταίας δόθηκε στη Λαζική, επίσης Ρωμαϊκή εξάρτηση. Ως εκ τούτου, η Μάχη τού Μπλαράθον άλλαξε δραματικά την πορεία των Ρωμαιο-Σασσανιδικών σχέσεων, αφήνοντας την πρώτη στην κυρίαρχη θέση. Η έκταση τού αποτελεσματικού Ρωμαϊκού ελέγχου στον Καύκασο έφθασε στο απόγειό της ιστορικά, μέχρι τη βασιλεία τού Βασιλείου Β΄.

 Αναφορές 

 Αναφορές 
 Pourshariati, Parvaneh (2008). Decline and Fall of the Sasanian Empire: The Sasanian-Parthian Confederacy and the Arab Conquest of Iran. London and New York: I.B. Tauris. ISBN 978-1-84511-645-3.
 Shahbazi, A. Sh. (15 Dec 1988). "Bahrām VI Čōbīn". Encyclopaedia Iranica. Encyclopedia Iranica Foundation, Inc. Retrieved 29 July 2022.
 Whitby, Michael (1998), The Emperor Maurice and his Historian – Theophylact Simocatta on Persian and Balkan Warfare, Oxford University Press, ISBN 0-19-822945-3

Κατηγορία:Μάχες της Βυζαντινής Αυτοκρατορίας